Alaquàs dóna llum verda a una nova zona industrial al polígon dels Mollons per a la implantació de noves empreses
02/12/2016

# Alaquàs dóna llum verda a una nova zona industrial al polígon dels Mollons per a la implantació de noves empreses

*   02/12/2016
*   [Industria](/categoria/13/0/industria)
*   [Imprimir](#)
*   Compartir
*    https://www.alaquas.org/documento.asp?id\_do=15888

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15888%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20d%C3%B3na%20llum%20verda%20a%20una%20nova%20zona%20industrial%20al%20pol%C3%ADgon%20dels%20Mollons%20per%20a%20la%20implantaci%C3%B3%20de%20noves%20empreses)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15888/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15888/02122016fachada_ayuntamiento_2_Form_4.jpg)](https://www.alaquas.org/ficheros/documentos/2016/2/15888/02122016fachada_ayuntamiento_2_Form_10.jpg "<a href='https://www.alaquas.org/ficheros/documentos/2016/2/15888/02122016fachada_ayuntamiento_2_Form_10.jpg' target=_blank><i class='fa fa-external-link' aria-hidden='true'></i>.Alaquàs dóna llum verda a una nova zona industrial al polígon dels Mollons per a la implantació de noves empreses</a>")

Elvira García Campos: "Aquesta és una oportunitat única per al desenvolupament econòmic i la creació de nous llocs de treball a Alaquàs. Amb l'aprovació d'aquest punt donem resposta a un compromís electoral assumit per l'actual equip de govern en línia amb les nostres polítiques econòmiques? El Ple de la Corporació Municipal d'Alaquàs aprova les bases que regiran el desenvolupament del nou sector VII del polígon Els Mollons que suposarà la creació de noves empreses, l'ampliació del Cementeri Municipal i la dotació de més zones verdes. "

Alaquàs ha donat llum verda a la creació d’una nova zona industrial al Polígon dels Mollons d’Alaquàs. El Ple de la Corporació Municipal d’Alaquàs va aprovar el passat dijous 24 de novembre amb els vots a favor del PSOE i C’s, les abstencions de PP i CET i els vots en contra de Compromís i EU, les bases de programació que regiran el Sector VII d’aquest polígon industrial.

L’Alcaldessa d’Alaquàs, Elvira García Campos, ha afirmat que aquesta actuació “és una de les més importants i decisives de tota la legislatura des del punt de vista econòmic i de desenvolupament. Amb ella donem resposta a un compromís electoral assumit per l’actual equip de govern i que suposa una oportunitat única per al desenvolupament econòmic i la creació de nous llocs de treball”. La primera edil ha insistit en que aquesta actuació és fruït del treball conjunt realitzat entre l’Ajuntament i l’Agrupació Comarcal d’Empresaris i de l’esforç continuat per donar resposta a l’empresariat del municipi amb un pla adaptat a la realitat social i econòmica. Com a administració, crec que la nostra obligació ha de ser la de fer possible, conjuntament amb tots els agents generadors de treball, la posada en marxa d’aquestes oportunitats”.

La creació d’aquesta nova zona industrial permetrà la implantació i el desenvolupament de noves empreses que per les seues característiques i necessitats de superfície no s’havien ubicat fins ara als polígons d’Alaquàs. Es tracta d’una actuació prevista dins de l’actual Pla General d’Ordenació Urbana d’Alaquàs, aprovat el passat 1 d’abril de 2015, i que combina el creixement urbà i industrial amb la creació de noves zones verdes, donant prioritat a la dotació de més sòl empresarial per tal d’afavorir la generació de noves industries per al foment de l’ocupació.

La nova zona industrial s’ubicarà al sector VII del polígon dels Mollons, junt al Cementeri Municipal. L’àmbit d’actuació ocupa un total de 283.485 metres quadrats, del qual es destinaran 196.000 metres quadrats a sòl industrial terciari i la resta a zones verdes. Estarà destinada a empreses que requereixen superfícies superiors als 25.000 metres quadrats i usos no contemplats fins ara al Pla General d’Ordenació Urbana.

La ubicació estratègica d’aquesta zona del Polígon, connectada de manera immillorable amb les principals vies de comunicació com són la CV410, la CV36 i la CV413 així com la seua proximitat a l’aeroport i al port de València, fan dels polígons industrials d’Alaquàs zones excel·lents per a la implantació de noves empreses.

Aquesta intervenció en el polígon permetrà al Consistori adquirir els terrenys per a l’ampliació del Cementeri Municipal, que veurà créixer la seua superfície en 11.654 metres quadrats més.

**200.000 euros per a millorar els polígons**

Aquestes actuacions formen part d’un pla estratègic dels polígons industrials posat en marxa per l’Ajuntament d’Alaquàs per tal de potenciar les empreses ubicades i afavorir la implantació de noves indústries. L’Ajuntament ha dut a terme al llarg d’aquest any treballs de intervenció i millora en els diferents polígons com ara el resasfaltat, la millora de l’accessibilitat i la renovació de la xarxa de clavegueram. Unes actuacions en les que s’ha invertit un total de 200.000 euros.

**Bonificacions per a empreses**

En aquesta línia, l’Ajuntament ha treballat també per posar en marxa altres iniciatives econòmiques que incentiven la creació de llocs de treball. És el cas de les bonificacions en l’Impost d’Activitats Econòmiques (IAE). Cal destacar que totes les empreses ubicades als polígons industrials d’Alaquàs tenen una reducció del 5% en la seua quota municipal i que totes les empreses que generen ocupació tenen una bonificació d’aquest impost que pot arribar fins el 50%. Es contempla també una bonificació a les empreses que generen llocs de treballs. L’Ajuntament d’Alaquàs incentiva la creació de treball bonificant totes aquelles obres de construcció o reforma que duguen aparellades la creació d’ocupació. En aquest sentit, el Consistori contempla una bonificació en l’Impost de Construcció, Instal·lacions i Obres (ICIO), que podrà arribar a ser de fins un 75% tot i depenent dels llocs de treballs que es generen.